OpenLLM-France/wikimedia huggingface dataset:
# Roderic

Roderic (Còrdova, 688 - Medina-Sidonia, 711) fou rei visigot d'Hispània (Regne de Toledo) del 710 al 711.
Era fill del comte Teodofred i net del rei Khindasvint. Va viure a Còrdova i fou fet duc de la Bètica. Aquest va ésser proclamat rei, gràcies als enemics del rei Vítiza, que amb la seva restauració dels béns i els drets dels seus enemics no va fer sinó atiar el foc de la venjança. Els fills de Vítiza es refugiaren a Ceuta, on governava el comte Olbà, dit també Julià (comes Julianus, en llatí), sota el domini de Mūsà ibn Nusayr. Amb ells negociaren un ajut per tal de recuperar el tron i el patrimoni familiar. Mentre Roderic assetjava Pamplona i lluitava contra els bascs revoltats, els àrabs, comandats per Tàriq ibn Ziyad i ajudats pel comte Olbà, passaren l'estret i s'establiren al lloc després anomenat Gibraltar. Roderic tornà a Còrdova, reuní l'exèrcit i en confià les dues ales als germans de Vítiza. Tàriq ibn Ziyad envià reforços, per tal de consolidar les places. S'entaulà la batalla de Guadalete, a un indret entre Medina Sidonia i Vejer de la Frontera, prop de la llacuna de la Janda, i durà des del 19 fins al 26 de juliol de 711. Els germans de Vitiza abandonaren l'exèrcit i el centre d'aquest fou destruït. Roderic desaparegué; probablement morí a la batalla, si bé hom parla de l'existència de la seva sepultura a Viseu, a Lusitània, on es devia refugiar. Posteriorment es va trobar una làpida de pedra que deia en llatí Hic requiescit Rodericus, rex Gothorum.
La llegenda de la filla de Julià (anomenada Florinda la Cava) ultratjada per Roderic, com a causa de l'entrada àrab a Hispània, no resta prou demostrada històricament. Més aviat, sembla que els àrabs, oportunament, van saber treure profit de les oportunitats que els passaven pel davant.

## Referències

* ↑ «Roderic». Gran Enciclopèdia Catalana. Grup Enciclopèdia Catalana. [Consulta: 9 maig 2015].
# Sociedade Deportiva O Val

La Sociedade Deportiva O Val és un club de futbol amb seu a Narón, La Corunya, a la comunitat autònoma de Galícia. Fundat l'any 1976, actualment juga a la Preferent Autonòmica Nord de Galicia. El seu estadi és el Sinde-O Val.

## Temporada a temporada

| Temporada | Tier | Divisió | Posició |
| 1976–00 | 5 | Regional | — |
| 2000/01 | 5 | Pref. Aut. | 10è |
| 2001/02 | 5 | Pref. Aut. | 5è |
| 2002/03 | 5 | Pref. Aut. | 4t |
| 2003/04 | 5 | Pref. Aut. | 1r |
| 2004/05 | 4 | 3a | 17è |
| 2005/06 | 4 | 3a | 19è |
| 2006/07 | 5 | Pref. Aut. | 12è |
| 2007/08 | 5 | Pref. Aut. | 18è |
| 2008/09 | 6 | 1a Auton. | 3r |
| 2009/10 | 5 | Pref. Aut. | 5è |
| 2010/11 | 5 | Pref. Aut. | 4t |
| 2011/12 | 5 | Pref. Aut. | 7è |
| 2012/13 | 5 | Pref. Aut. | 8è |
| 2013/14 | 5 | Pref. Aut. | — |
| 2014/15 | 5 | Pref. Aut. | — |
* 2 temporades a Tercera Divisió

## Enllaços externs

* Perfil a Futbolme.com
* Web oficial
# Ribota

Ribota és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1857 | 1900 | 1950 | 1991 | 1996 | 2001 | 2004 | 2020 |
| 311 | 354 | 406 | 47 | 41 | 38 | 45 | 47 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Plantilla 2007-2008 de la secció d'handbol del Futbol Club Barcelona

La temporada 2007-2008, la plantilla del primer equip d'handbol del Futbol Club Barcelona era formada pels següents jugadors:
| 1 Kasper Hvdit 3 Jesper Nøddesbo 6 Juanín García 8 Victor Tomás 9 Rubén Garabaya 10 Demetrio Lozano 11 Jérome Fernández 12 Venio Losert | 15 Cristian Ugalde 16 David Barrufet 17 Joan Cañellas 18 Iker Romero 19 Laszlo Nágy 21 Jonas Larholm 22 Eric Gull 26 Albert Rocas |
* Entrenador: Manolo Cadenas
* Títols assolits: Cap
# Pla de Raïmat

Pla de Raïmat (ortografia tradicional) (o Pla de Raimat) és una partida de Lleida.
Envolta, conjuntament amb La Clamor, a l'Entitat de població de Raimat, a qui dona nom. És un territori eminentment agrícola, amb cultius de vinya (forma part de la Denominació d'Origen Costers del Segre) i cereal sobretot.
Limita:
* Al nord amb el terme municipal de Torrefarrera i d'Alguaire.
* A l'est amb la partida de La Clamor i l'Entitat de població de Raimat.
* Al sud amb el terme municipal de Gimenells i el Pla de la Font.
* A l'oest amb la partida de Pla de Sucs.

## Enllaços externs

* Oficina municipal de l'Horta de Lleida Arxivat 2010-09-21 a Wayback Machine.
* Mapa de les Partides de Lleida Arxivat 2011-09-05 a Wayback Machine.
* Institut Català de Cartografia
# Premi Carme Serrallonga

El Premi Carme Serrallonga és un premi anual creat l'any 1994, en homenatge a Carme Serrallonga i Calafell, per la Facultat de Filologia de la Universitat de Barcelona, amb el suport de la Direcció General de Política Lingüística de la Generalitat de Catalunya.
Inicialment i fins 2013 es premiaven entitats i empreses per la qualitat en l'ús del català.
A partir de l'any 2014 se'n modifica l'objectiu per passar a premiar estudiants per treballs de sociolingüística catalana.
Els premiats han estat
* 1994 Caprabo
* 1995 Gas Natural
* 1996 Fundació Caixa Sabadell
* 1997 Cambra Oficial de Comerç, Indústria i Navegació de Barcelona
* 1998 Premi desert
* 1999 Dir, Clubs de Fitness
* 2000 Vilaweb (Partal Maresme Associats)
* 2001 Confederació de Comerç de Catalunya
* 2002 Flaix TV
* 2003 El Triangle
* 2004 Bon Preu
* 2005 Softcatalà
* 2006 Fundació Futbol Club Barcelona
* 2007 Establiments Viena, SA
* 2008 Cerveses Moritz, SA
* 2009 ABACUS
* 2010 Caixa Popular-Caixa Rural, Cooperativa Valenciana
* 2011 Coselva, Cooperativa Agrícola de la Selva del Camp
* 2012 Galetes Trias
* 2013 Associació Cívica per la Llengua El Tempir d'Elx
* 2014 Montse Sendra
* 2015 Premi desert
* 2016 Àngels Domènech
* 2017 Eva Bosch Roura
* 2018 Premi desert
* 2019 Núria Poch

## Referències

* ↑ «Premi Carme Serrallonga». Facultat de Filologia i Comunicació. [Consulta: 4 maig 2020].
* ↑ «Premi Carme Serrallonga». Facultat de Filologia i Comunicació. [Consulta: 18 desembre 2020].

## Enllaços externs

* XXIII Premi Carme Serrallonga. Paisatges lingüístics
# Ricardo Mur Saura

Ricardo Mur Saura (Saragossa, 1962) és un antropòleg i escriptor aragonès. Tot i que nascut a Saragossa, va passar la seva infantesa a Panticosa. Estudiaria magisteri, filosofia, teologia i geografia i història, especialitzant-se en religiositat popular, arquitectura romàntica i etnologia. Com a sacerdot, realitza les funcions de rector i capellà de diversos llocs de la comarca de Biescas. També és professor de religió en el C.R.A. Alt Gállego, de l'I.I.S. Biello Aragón a Sabiñánigo, i en l'Escola de Teologia del bisbat de Jaca. Ha traduït el Nou Testament a l'aragonès panticut.

## Obres

* O mundo de ro ninón... en Panticosa (Saragossa, 1981),
* Geografía del voto a San lndalecio (Jaca, 1991),
* En torno a la Virgen de la Cueva (Jaca, 1992),
* Detrás de Uruel. Por los pueblos de Mosen Benito (Saragossa, 1996),
* Con o palo y o ropón (Chaca, 1996),
* Montañas Profundas (Osca, 2002),
* Aquers tiampos tan enrebullatos (Saragossa, 2004), novel·la històrica en aragonès,
* Nuebo Testamén n'Aragonés (Madrid, 2013).
* Diccionario panticuto (Sabiñánigo, 2014).
# Singer

«Singer» té aquests significats:
Viccionari
# Sunapee

Sunapee és una població dels Estats Units a l'estat de Nou Hampshire. Segons el cens del 2000 tenia 3.055 habitants.

## Demografia

Segons el cens del 2000, Sunapee tenia 3.055 habitants, 1.294 habitatges, i 878 famílies. La densitat de població era de 55,8 habitants per km².
Dels 1.294 habitatges en un 28,2% hi vivien nens de menys de 18 anys, en un 56,8% hi vivien parelles casades, en un 7,8% dones solteres, i en un 32,1% no eren unitats familiars. En el 25,8% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,8% tenia menys de 18 anys, un 6,9% entre 18 i 24, un 25,9% entre 25 i 44, un 27,4% de 45 a 60 i un 17% 65 anys o més.
L'edat mediana era de 42 anys. Per cada 100 dones de 18 o més anys hi havia 98,4 homes.
La renda mediana per habitatge era de 49.353$ i la renda mediana per família de 55.909$. Els homes tenien una renda mediana de 40.720$ mentre que les dones 27.237$. La renda per capita de la població era de 29.184$. Entorn del 3,8% de les famílies i el 5,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sunapee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Sunapee». American Fact Finder. Oficina del Cens dels Estats Units, 12-01-2010.
# Plantilla 2008-2009 del Club Bàsquet Lucentum Alacant

La Plantilla del Club Bàsquet Lucentum Alacant la temporada 2008-2009 fou
* Bases:
* 4 Berni Hernández
* 5 Pere Llompart
* Alers:
* 14 Axel Weigand
* 16 Txemi Urtasun
* Alfonso Sánchez
* Ala-Pivots:
* 6 Carlos Cazorla
* 8 Kyle Hill
* Pivots:
* 7 Martynas Andriuškevičius
* 15 Coppenrath
* 13 Guillermo Rejón
* 12 Jorge García
* Entrenador:
* Óscar Quintana
# Pla de Palet

El Pla de Palet és un pla del municipi de Llobera, comarca del Solsonès. Es troba a l'est de la masia de Palet al sud de l'Hostal Nou a uns 825 metres d'altitud.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Institut Cartogràfic de Catalunya. Altitud presa del Mapa Topogràfic de Catalunya 1:5.000
# Plankton

* No s'ha de confondre amb Plàncton.
Sheldon Plankton és un personatge animat fictici de la sèrie animada Bob Esponja. És un copèpode de color verd. Originalment, aquest personatge va ser dissenyat com un vilà pla recurrent que ocasionalment irrompria en la rutina per crear algunes situacions caòtiques, però la popularitat de Plankton li ha assegurat un lloc fix en l'elenc de personatges habituals de la sèrie. Ell és el rival del Sr. Cranc empresarialment. És propietari del restaurant Chum Bucket (Cubo de Cebo a Espanya; Balde de Carnada a Hispanoamèrica.)
El seu objectiu principal en la sèrie és robar la fórmula secreta de la Cangreburguer i arruïnar-li el restaurant al seu rival, i fins i tot desitja algun dia dominar el mar, però tots els seus plans acaben en fracàs sent frustrats pel Sr. Cranc i Bob Esponja (encara que també per altres personatges). Sr. Cranc i Plankton van ser amics de la infància, però una disputa sobre la recepta de la Cangreburguer "va acabar" la seva amistat. Es podria dir que són "amienemics", ja que quan no estan barallant-se per la recepta de la Cangreburguer treballen junts, i fins i tot es comporten com a amics. Al llarg de la sèrie es veu que els plans de Plankton es fan cada vegada més intel·ligents i estratègics, però així i tot no funcionen a causa de la seva incompetència i a la resta dels personatges de la sèrie. Li té pànic a les balenes per la seva dieta. El menjar que ven es diu Pinchitos de cebo a Espanya o Paletas de carnada a Hispanoamèrica.

## Detalls

* Meta: Robar la recepta de la Cangreburguer i conquistar el món.
* Casa: El seu restaurant "Cubo de Cebo".
* Segons la seva esposa Karen, està constituït d'1% de maldat i 99% d'aire calent.
* Matrimoni: Està casat amb Karen (la seva computadora).
# Ross Dunkerton

Ross Dunkerton (Perth, 16 de juliol de 1945) és un pilot de ral·lis australià de la regió d'Austràlia Occidental.
Dunkerton guanyà el Campionat de Ral·lis Àsia Pacífic de 1991 i 1992 amb un Mitsubishi Galant VR-4. A més a més, fou el guanyador del Campionat d'Austràlia de Ral·lis dels anys 1975, 1976, 1977, 1979 i 1983.

## Enllaços externs

* Estadístiques a Rallybase Arxivat 2007-01-06 a Wayback Machine.
# Remetalces I

Remetalces I (grec antic: Ῥοιμητάλκης, llatí: Rhoemetalces) va ser rei dels odrisis de Tràcia, germà de Cotis i de Rascuporis II, i oncle i regent de Rascuporis III.
A la mort del seu nebot l'any 13 aC va ser expulsat del país cap al Quersonès per Vologès de Tràcia, el cap dels tracis bessos, i el dirigent de la revolta nacional contra els romans. En un parell d'anys el pretor de Pamfília, Luci Calpurni Pisó, va derrotar els bassis i Remetalces va rebre d'August els dominis del seu nebot amb alguns districtes més. Tàcit l'anomena rei de tota Tràcia.
A la seva mort, poc temps després, August va repartir els seus dominis entre el seu germà Rascuporis IV i el seu nebot Cotis III.

## Referències

* ↑ Smith, William (ed.). «Rhoemetalces I». A Dictionary of Greek and Roman biography and mythology. [Consulta: 26 setembre 2022].
# Super Punch-Out!!

Super Punch Out!! (スーパーパンチアウト!!) és un videojoc de boxa per la Super Nintendo. També va ser llançat al Japó per al cartutx Nintendo Power Flash RAM de la sèrie, així com el Super Famicom, la versió japonesa de la Super NES. Dins de la saga Punch-Out!!, té lloc després del joc Mike Tyson's Punch-Out!!. Igual que el protagonista dels títols arcade i de NES, el protagonista del joc de SNES és el boxejador Little Mac qui treballa en el seu camí fins a arribar als quatre circuits de la NVBA (Nintendo Video Boxing Association). Quest s'enfronta a una sèrie de boxejadors ficticis, que culminarà en una baralla amb l'invicte Nick Bruiser.

## Desenvolupament

Després del llançament de la consola Super NES, Genyo Takeda va decidir reprendre la producció de la sèrie Punch Out!!, en lloc de dirigir. Com a productor, la seva visió incloïa una perfecta transició de la versió arcade de Super Punch-Out!! per a la nova consola de 16 bits de Nintendo, la qual cosa ja havia estat impossible per al seu predecessor, el NES. Aquesta vegada, no obstant això, Nintendo va optar per no incloure a un veritable boxejador professional com en el cas de l'anterior títol (Mike Tyson). Genyo Takeda va optar per utilitzar el mateix nom de la versió arcade, tant per disposar de continuïtat, com també per indicar la condició de "Super" per a la transició a la consola SNES. Va ser musicalitzat per Takashi Kumegawa i Masaru Sakakibara. Charles Martinet va ser acreditat per prestar les veus dels boxejadors i al locutor de Super Punch Out!!.

## Modes de joc

Igual que en els anteriors jocs de la sèrie Punch-Out!!, Super Punch-Out!! requereix una bona cadència i habilitat en el reconeixement de patrons per reaccionar als atacs de cada oponent. Little Mac torna per intentar pujar en les posicions dels quatre circuits de la WVBA (World Video Boxing Association). En anar pujant en aquestes posicions, els oponents es tornen més difícils.
Originalment utilitzat en els arcades Punch-Out!! i Super Punch-Out!!, així com en el arcade ARM Wrestling de Nintendo, aquest joc també utilitza la característica anomenada Time Attack. Hi ha quatre tipus de circuits: l'especial, el mundial, el major i el menor.

## Recepció

El joc Super Punch-Out!! va ser rebut amb bones qualificacions.

## Referències

* ↑ «Super Punch-Out!! (snes)» (en anglès). [Consulta: 14 desembre 2018].
* ↑ Wahlgren, Jon «Super Punch Out!! Review». Nintendo Life, 03-01-2014.
# Portada/article maig 2
## Catedral de Palma

La Catedral de Palma, o Seu de Mallorca (popularment la Seu), és el principal edifici religiós de la ciutat de Palma, seu episcopal de la diòcesi de Mallorca. És d'estil gòtic català i famosa per la seva rosassa i pel gran espai interior comparat amb la mola exterior. El seu tret principal, però, és la seva situació, a l'acròpoli de la ciutat romana de Palma, davant la mar, amb la muralla als peus i entre el castell de l'Almudaina i el Palau episcopal.
En la localització dalt d'un cingle, en els contraforts paral·lelepipèdics amb boterells i en la proporció entre l'alçada de la nau principal i les laterals s'hi assembla la seu de Manresa. La grandària de l'espai interior és semblant a la de Santa Maria del Mar i procedeix de la reforma introduïda després de la reincorporació del Regne de Mallorca a la Corona d'Aragó. Les semblances amb aquests dos edificis han de venir d'un arquitecte comú: Berenguer de Montagut.
# Plankinton

Plankinton és una població dels Estats Units a l'estat de Dakota del Sud. Segons el cens del 2000 tenia 601 habitants.

## Demografia

Segons el cens del 2000, Plankinton tenia 601 habitants, 265 habitatges, i 170 famílies. La densitat de població era de 357 habitants per km².
Dels 265 habitatges en un 25,3% hi vivien nens de menys de 18 anys, en un 53,2% hi vivien parelles casades, en un 7,5% dones solteres, i en un 35,5% no eren unitats familiars. En el 34,3% dels habitatges hi vivien persones soles el 20,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,1% tenia menys de 18 anys, un 8% entre 18 i 24, un 23,1% entre 25 i 44, un 26% de 45 a 60 i un 20,8% 65 anys o més.
L'edat mediana era de 42 anys. Per cada 100 dones de 18 o més anys hi havia 91 homes.
La renda mediana per habitatge era de 32.019 $ i la renda mediana per família de 40.809 $. Els homes tenien una renda mediana de 26.645 $ mentre que les dones 19.531 $. La renda per capita de la població era de 15.611 $. Entorn del 3,5% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plankinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Plankinton». American Fact Finder. Oficina del Cens dels Estats Units, 12-01-2010.
# Torre Pujol

«Torre Pujol» té aquests significats:
* Torre Pujol (Cardedeu), casa al Vallès Oriental
* Torre Pujol (Guissona), casa a la Segarra
* Torre Pujol (Sentmenat), casa al Vallès Occidental
# Sofia Valldaura

Sofia Valldaura és un personatge de ficció de la novel·la Mirall trencat de Mercè Rodoreda, la qual fou publicada l'any 1974.

## El personatge dins del context de l'obra

Sofia Valldaura neix a Barcelona vers el 1900, filla de Salvador Valldaura, diplomàtic i terratinent, i de Teresa Goday, vídua de Nicolàs Rovira, jugador de borsa afortunat. Quan morí el padre, se sentí enganyada perquè, tot i que li havia promès a ella, deixà la torre familiar a la mare. Es casà amb Eladi Farriols, fabricant i botiguer de roba, de qui tingué dos fills: el petit, Jaume, morí estranyament ofegat, i el gran, Ramon, marxà de casa en saber que s'havia enamorat d'una germana. Eladi fou un gran faldiller, que tingué una filla (Maria) amb una cupletista; ella es revenjà temptant-lo constantment amb les minyones i seguint tots els seus tripijocs, però sembla que ell encara no en tenia prou i es trobava amb Elisa a casa la Filo. Emigrà en començar la darrera Guerra Civil Espanyola, quan portava molts anys de dol: dos pel pare, dos pel fill, dos per la filla del marit, dos per aquest darrer i, finalment, per la mare. Acabada la guerra retornà i reprengué el domini dels béns familiars: cridà el seu fill, l'ajudà econòmicament i li comunicà que tiraria la gran casa familiar a terra i hi edificaria pisos de gran luxe.

## Referències

* ↑ Rodoreda, Mercè. Mirall trencat. Barcelona: Club Editor Jove, 2008. ISBN 9788473291149
* ↑ Faulí, Josep, 1995. Diccionari de catalans de ficció. Barcelona: Ed. La Campana. 192 pàgines. ISBN 8488791070. Pàg. 164.

## Bibliografia

* Carme Arnau, "Mercè Rodoreda", dins Història de la literatura catalana, de Martí de Riquer i Morera, Antoni Comas i Pujol i Joaquim Molas i Batllori (dir.). Barcelona: Ariel, 1988, volum 11. Pàgs. 180-181.

## Enllaços externs

* Calaméo - Fitxes Personatges Mirall Trencat (català)
* Jornada Mercè Rodoreda - Xtec - Generalitat de Catalunya (català)
# Resistència sistèmica adquirida

La resistència sistèmica adquirida o resistència adquirida sistèmica (SAR, de l'anglès systemic acquired resistance ) de les plantes és una resistència que es presenta en tota la planta després d'una exposició localitzada davant un patogen. La SAR és anàloga al sistema immunitari innat dels animals. Les plantes utilitzen receptors de reconeixement per identificar senyals microbians. Aquest reconeixement activa la resposta immunitària. Els primers receptors d'aquest tipus es van identificar en la planta de l'arròs (XA21, 1995) i en Arabidopsis (FLS2, 2000).

## Referències

* ↑ Song, W.Y. et al. «A receptor kinase-like protein encoded by the rice disease resistance gene, XA21». Science, 270, 5243, 1995, pàg. 1804–1806. DOI: 10.1126/science.270.5243.1804. PMID: 8525370.
* ↑ Gomez-Gomez, L. et al. «FLS2: an LRR receptor-like kinase involved in the perception of the bacterial elicitor flagellin in Arabidopsis». Molecular Cell, 5, 6, 2000, pàg. 1003-1011. DOI: 10.1016/S1097-2765(00)80265-8. PMID: 10911994.

## Bibliografia

* Gautam, P. and Stein, J. 2011. Induction of Systemic Acquired Resistance to Puccinia sorghi in Corn. International Journal of Plant Pathology 2(1): 43-50
* Ryals et al., (1996) Systemic Acquired Resistance. The Plant Cell 8: 1809-1819.

## Vegeu també

* Fitopatologia
# Super Ser (equip ciclista)

L'equip Super Ser va ser un equip ciclista espanyol que competí professionalment entre 1975 i 1976. El seu èxit més important fou la victòria final a la Volta Espanya de 1975 per part d'Agustín Tamames.
Es va dissoldre un dia després d'acabar la Volta a Catalunya de 1976 per problemes econòmics.

## Principals resultats

* Volta a Aragó: Agustín Tamames (1975), Javier Elorriaga (1976)
* Volta a Astúries: Santiago Lazcano (1976)

### A les grans voltes

* Volta a Espanya
** 2 participacions (1975, 1976)
** 5 victòries d'etapa:
*** 5 el 1975: Agustín Tamames
** 1 classificació final:
*** Agustín Tamames (1975)
** 0 classificacions secundàries:
* Tour de França
** 2 participacions (1975, 1976)
** 1 victòries d'etapa:
*** 1 el 1976: José Luis Viejo Gómez
* Giro d'Itàlia
** 0 participacions

## Referències

* ↑ Fernández, Juan José «Confirmada la desaparición del Super Ser». elpais.com, 18-09-1976 [Consulta: 18 gener 2015].

## Enllaços externs

* Plantilles a firstcycling.com Arxivat 2015-01-18 a Wayback Machine.
* Plantilles a memoire-du-cyclisme.eu
# Plesiops gracilis

Plesiops gracilis és una espècie de peix de la família Plesiopidae i de l'ordre dels perciformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a Indonèsia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Mooi, R.D., 1995. Revision, phylogeny, and discussion of biology and biogeography of the fish genus Plesiops (Perciformes: Plesiopsidae). Life Sci. Contrib. Núm. 159, 108 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.